Odată cu liberalizarea pieței de energie electrică fiecare consumator își poate alege furnizorul care are oferta cea mai avantajoasă și mai potrivită cu nevoile sale. Alegerea se poate face comparând ofertele-tip ale fiecărui furnizor, care cuprind tarifele și serviciile pe care acesta le asigură. ANRE (Autoritatea Națională de Reglementare în domeniul Energiei) pune la dispoziția consumatorilor un comparator al ofertelor-tip ale furnizorilor de energie electrică. Alegerea unui nou furnizor de electricitate se poate face oricând un consumator decide că vrea o altă ofertă.